เอาจริง! เบี้ยวจ่ายค่าปรับ-ใบสั่ง ไม่ได้ป้ายภาษี เริ่ม 1 เม.ย.นี้
รัฐบาลคุมเข้มให้ผู้ใช้รถ ออกมาตรการไม่จ่ายค่าปรับ-ใบสั่ง ตั้งแต่ 1 เม.ย.66 เป็นต้นไป หากต่อภาษีรถยนต์ประจำปี “ขนส่ง” จะไม่ออกป้ายภาษีตัวจริงให้
รัฐบาลคุมเข้มให้ผู้ใช้รถ ออกมาตรการไม่จ่ายค่าปรับ-ใบสั่ง ไม่ได้ป้ายภาษี เริ่ม 1 เม.ย.นี้
12 ก.พ. 2566

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลคุมเข้มให้ผู้ใช้รถมีจิตสำนึก ปฏิบัติตามกฎจราจรอย่างเคร่งครัด เพื่อการลดอุบัติเหตุ ป้องกันความสูญเสียต่อชีวิตและทรัพย์สินของตนเองและผู้อื่น โดยสำนักงานตำรวจแห่งชาติ ร่วมกับกรมการขนส่งทางบก ออกมาตรการเข้มเพื่อเสริมสร้างวินัยจราจรและลดอุบัติเหตุ กรณีผู้ขับขี่ที่มีใบสั่งจราจรค้างจ่ายที่กระทำความผิดตั้งแต่วันที่ 1 เม.ย.66 เป็นต้นไป (ไม่มีผลย้อนหลัง) เมื่อไปต่อภาษีรถยนต์ประจำปี ทางกรมการขนส่งทางบก นายทะเบียนรถยนต์จะไม่ออกเครื่องหมายแสดงการเสียภาษีประจำปีหรือป้ายภาษีตัวจริงให้ จะได้เพียงหลักฐานชั่วคราวใช้แทนได้ 30 วันเท่านั้น ยกเว้นจะจ่ายค่าปรับตามใบสั่งจราจรที่ค้างอยู่ทั้งหมดกับนายทะเบียน จึงจะได้รับป้ายภาษีตัวจริง
ทั้งนี้ ผู้ขับขี่ที่ไม่มีป้ายภาษี มีโทษปรับไม่เกิน 2,000 บาท และถูกตัดคะแนนความประพฤติในการขับรถ 1 คะแนน
สำหรับช่องทางตรวจสอบใบสั่งจราจรค้างจ่าย ประชาชนสามารถตรวจสอบใบสั่งค้างจ่าย และชำระผ่านออนไลน์ได้ตลอด 24 ชั่วโมง ที่เว็บ https://ptm.police.go.th/eTicket โดยมีขั้นตอน ดังนี้
5.สามารถชำระค่าปรับออนไลน์ได้ โดยจ่ายแอป Krungthai NEXT หรือสถานีตำรวจ, ธนาคารกรุงไทย, ไปรษณีย์ไทย, ตู้ ATM กรุงไทย หรือตู้บุญเติม
“สามารถตรวจสอบใบสั่งจราจรค้างจ่าย และชำระใบสั่งผ่านแอปพลิเคชัน “ทางรัฐ” ได้ พร้อมติดตามสถานะการชำระใบสั่งได้ด้วย หากมีข้อสงสัยสามารถสอบถามข้อมูลที่ ศูนย์ควบคุมและสั่งการจราจร โทร. 1197″ น.ส.รัชดา กล่าว